'n Meetkundige vlak is 'n plat, oneindige vlak, met 'n oneindige oppervlakte. Dit deel 'n driedimensionele ruimte in twee. Hierdie twee deelruimtes word halfruimtes genoem. Jy kan 'n vlak op verskeie maniere voorstel. Ons beskryf hier die mees gebruikte metode: 'n Vektor loodreg op die vlak N(x,y,z), die normaalvektor, bepaal die oriëntasie van die vlak. Die presiese ligging van die vlak is hiermee nog nie vasgestel nie, maar dit kan gedoen word deur 'n punt P(x0,y0,z0) in die vlak te benoem. As jy drie punte het wat nie almal op een lyn in 'n vlak geleë is nie, dan is die vlak daarmee eenduidig vasgestel. Elke vlak voldoen aan die vergelyking: a*x + b*y + c*z + d = 0 Hierby is (a,b,c) die normaalvektor van hierdie vlak.